Diari Oficial de la Generalitat Valenciana


Sumari del DOGV 7028, del 21-05-2013 (2013/4919)

Rectificació parcial de l'Acord plenari de 17 de desembre de 2012 sobre l'aprovació del projecte de modificació puntual de les normes subsidiàries.
---------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4919


Data del document
:   02-04-2013

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * administració local
    * pla d'urbanisme

Rectificació parcial de l'Acord plenari de 17 de desembre de 2012 sobre l'aprovació del projecte de modificació puntual de les normes subsidiàries. [2013/4919]  
El Ple de l'Ajuntament, en la sessió de 14 de març de 2013, va adoptar l'acord següent, que transcric literalment:  
14. Rectificació del tercer punt de l'Acord plenari de 17 de desembre de 2012 per haver-se advertit un error material en l'aprovació del projecte de modificació puntual de les normes subsidiàries de Piles, en les illes delimitades per l'avinguda del País Valencià i el carrer del Doctor Fleming de la platja  
I. Mitjançant l'Acord Ple de l'Ajuntament de Piles de data 17 de desembre de 2012 es va aprovar provisionalment el projecte de modificació puntual de les normes subsidiàries del municipi, en les illes delimitades per l'avinguda del País Valencià i el carrer del Doctor Fleming de la platja. Així mateix es va acordar remetre l'expedient a la Comissió Territorial d'Urbanisme de la Comunitat Valenciana per a la seua aprovació definitiva.  
II. En el contingut del projecte s'especifica que «per tractar-se d'una modificació de pla general referida únicament a elements d'ordenació detallada, la present modificació puntual es tramitarà conforme al procediment previst per a l'aprovació de plans parcials».  
  
III. En aplicació del que disposen els articles 37, 57 i 91 de la Llei 16/2005, de 30 de desembre, de la Generalitat, Urbanística Valenciana (LUV), i els articles 120.e, 121.3, 125, 223.5 i 273.3 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial Urbanística Valenciana (ROGTU), la competència per a l'aprovació de projectes que afecten l'ordenació detallada de les normes subsidiàries correspon a l'Ajuntament, per la qual cosa, existint un error en l'acord d'aprovació a l'ordenar la remissió a la Comissió Tècnica d'Urbanisme de la Comunitat Valenciana per a la seua aprovació definitiva, és procedent la rectificació d'este.  
  
Així mateix, és aplicable el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre la possibilitat de rectificació d'errors materials que continguen els actes administratius.  
Per tot això, i amb el dictamen favorable de la Comissió Informativa d'Urbanisme, el Ple de l'Ajuntament, per sis vots a favor dels regidors senyor Morant, senyora Salelles, senyora Estruch, senyor Guillem, senyor Román i senyor Nalda, i quatre abstencions dels regidors senyor Ciscar, senyora Solbes, senyor Sanfélix i senyor Tur, s'acorda:  
Primer. Rectificar l'error material advertit en la part dispositiva de l'Acord plenari de data 17 de desembre de 2012 en el sentit que s'indica, per ser competència municipal l'aprovació dels projectes de modificació de l'ordenació detallada.  
  
On diu:  
«Primer. Aprovar provisionalment el projecte de modificació puntual de les normes subsidiàries de planejament de Piles, en les illes delimitades per l'avinguda del País Valencià i el carrer del Doctor Fleming de la platja.  
Segon. Remetre l'expedient a la Comissió Tècnica d'Urbanisme de la Comunitat Valenciana per a la seua aprovació definitiva»;  
  
Ha de dir:   
«Primer. Aprovar el projecte de modificació puntual de les normes subsidiàries de planejament de Piles, en les illes delimitades per l'avinguda del País Valencià i el carrer del Doctor Fleming de la platja.  
  
Segon. Publicar l'acord i els documents pertinents d'acord amb el que disposen els articles 104 de la LUV, 327 del ROGTU i la resta de concordants i d'aplicació.  
Tercer. Contra este acord, que és definitiu en via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació, en els termes que resulten dels articles 10, 25, 46 i concordants de la Llei 29/1998, Reguladora de la Jurisdicció Contenciosa Administrativa, i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
En compliment del que disposa l'article 104 de la Llei Urbanística Valenciana s'adjunten els documents amb eficàcia normativa: les normes urbanístiques transcrites en els antecedents de l'acord i els plans d'ordenació.  
Contra l'acord transcrit es poden interposar els recursos que s'indiquen en la part dispositiva de l'acord transcrit.   
  
Piles, 2 d'abril de 2013.- L'alcalde: David Morant Ciscar.  
  
  
Condicions de l'edificació  
1. Tipologia. Serà la d'edificació aïllada o adossada depenent de les distàncies a límits permesos (punt 8.)  
2. Parcel·la mínima edificable. Tindrà una superfície mínima de cent metres quadrats (100 m²).  
3. Línia de fatxada. L'edificació es podrà fer seguint l'alineació oficial amb les condicions del punt 8 d'este article.  
4. Edificabilitat neta sobre parcel·la. L'índex d'edificabilitat neta sobre parcel·la serà d'un amb deu metres quadrats de sostre per metre quadrat de parcel·la. (1,10 m²t/m²p).  
5. Altura màxima i nombre de plantes. El nombre de plantes màxim permés, inclosa la planta baixa, és de II per a tota la zona.  
L'altura màxima corresponent serà la següent:  
II plantes: 6,50 m.  
L'altura lliure mínima de la planta baixa seria de tres metres cinquanta centímetres (3,50 m), excepte per a vivendes, que podrà reduir-se a dos metres seixanta centímetres (2,60 m)  
No es permeten soterranis ni semisoterranis.  
En el cas de no poder-se aconseguir l'edificabilitat amb el nombre de plantes i les distàncies a límits permesos, es podrà construir una tercera planta per a completar la dita edificabilitat, i en este cas l'altura màxima serà de 9 m.  
6. Els voladissos no sobrepassaran la línia de retiraments.  
7. Patis interiors. Tindran una superfície mínima de nou metres quadrats (9,00 m²) i podrà inscriure's un cercle de tres metres (3m) de diàmetre.  
8. Separació a límits o fatxades.  
Separació a límits, a fatxades i entre edificacions de la mateixa parcel·la.   
Per norma general:  
A fatxades: 3,00 metres.  
A límits: 2,00 metres.  
L'edificació es podrà fer seguint l'alineació oficial sempre que els espais tancats de l'edificació es retiren tres metres com a mínim de la línia de fatxada. En estos tres metres de retirament únicament es permetran espais oberts i coberts. En el cas de vivendes en cantó, esta obligació de separació a límits es reduirà a un dels seus fronts, el segon front haurà de respectar els retiraments establits per al cas de separació a límits laterals.  
La separació a límits laterals, en els casos de substitució d'edificacions existents, serà com a mínim l'existent en l'actualitat amb subjecció a la tipologia de la zona. Quan es tracte d'edificacions en un solar no construït anteriorment el retirament mínim a límits serà la que s'obtinga de la mitjana aritmètica que els límits de les edificacions veïnes. En cas de vivendes en cantó la separació d'una de les fatxades considerada com a límit lateral serà com a mínim 2,00 m.  
Quant a l'obertura de buits, servituds, etc., caldrà ajustar-se al que disposa la legislació vigent.  
9. Fatxades. Les fatxades es tractaran amb materials, buits i textures que harmonitzen amb l'entorn.  
10. Obres en edificis fora d'ordenació: no podran realitzar-se en això obres de consolidació, modernització o increment del seu valor d'expropiació en edificis qualificats com a fora d'ordenació no permeses pel planejament urbanístic.  
  
  
Condicions d'ús  
1. Ús principal: el constitueix el de vivenda unifamiliar.  
Usos permesos: comercial, serveis personals, oficines, industrial de primera categoria, cultural, sanitari i recreatiu.  
Usos prohibits: els restants.